ועדת הכספים, כנסת 16, פרוטוקול מספר , 2006-02-13 10:30

יעקב ליצמן: ברצוני להודיע שההחלטה שנתקבלה בוועדה ביום 6 בפברואר 2006 בדבר צו היטלי סחר (היטל היצף על יבוא פינה מתקבלת, נייר משוריין מסין העממית), התשס"ו-2006, חסרת תוקף וזאת עקב טעות משפטית.

יעקב ליצמן: הצו הועבר לאישורנו על ידי משרד התמ"ת טרם פירסומו ברשומות.

יעקב ליצמן: בהתאם לתיקון האחרון לחוק היטלי סחר, התשנ"א-1991 שנכנס לתוקף ב1.10.2005, אישור הוועדה נדרש לאחר פירסום הצו ברשומות בהתאם להוראות סעיף 2 לחוק מיסי מכס ובלו (שינוי תעריף), התש"ט-1949.

דניאל רימון: עניין אחד זה עניין הערכות שווי.

דניאל רימון: הנחיות הרשות יכולות לחיות עד שנתיים.

דניאל רימון: כעבור שנתיים צריכים לתרגם אותן לתקנות.

דניאל רימון: יש כאן תרגום של ההנחיות לתקנות.

דניאל רימון: מוצע כאן לחייב תאגידים לדווח על הערכות שווי שהם עשו, הכל בתנאי שהערכת השווי מהותית.

דניאל רימון: כתוב מה הדרך שבה צריך להציג את הערכת השווי, בין אם הייתה חובה לצרף אותה מראש, ובין אם לא הייתה חובה לצרף אותה.

דניאל רימון: החברות מכירות את זה מזה שנתיים.

דניאל רימון: עניין שני שקיים מזה שנתיים זה חובת הגילוי בנוגע למומחיות חשבונאות בפיננסים של דירקטורים בתאגיד.

דניאל רימון: התקנות שמסדירות את זה נמצאות בתוך תקנות (דוחות תקופתיים ומיידיים) (תיקון מס' 2).

יעקב ליצמן: מה פירוש מומחיות?

דניאל רימון: זה דבר שלא נקבע אצלנו.

יעקב ליצמן: מי קובע?

דניאל רימון: העוגנים לפרמטרים לקביעת מומחיות קבועים בתקנות של חוק החברות שכבר פורסמו.

דניאל רימון: את התוכן לעמידה בפרמטרים האלה קובע דירקטוריון החברה בעצמו.

דניאל רימון: לגבי דירקטורים אחרים צריך לקבוע אם הם בעלי מומחיות חשבונאית ופיננסית.

דניאל רימון: יש שם הגדרות.

דניאל רימון: צריך ניסיון של 5 שנים בתחום.

דניאל רימון: .

יעקב ליצמן: אני יכול להיות?

דניאל רימון: החברה תצטרך להעריך.

דניאל רימון: הכל תלוי בחברה.

יעקב ליצמן: האם בלי השכלה אני יכול להיות?

דניאל רימון: אין דרישה של השכלה.

דניאל רימון: יכול להיות שבפרקטיקה.

דניאל רימון: .

יעקב ליצמן: השאלה מה זו מומחיות.

יעקב ליצמן: האם הדירקטורים מומחים להעיד?

יעקב ליצמן: איפה זה מתחיל?

יעקב ליצמן: מי ממנה את הדירקטורים?

גד סואן: החוק קובע מה זו מומחיות פיננסית.

גד סואן: התקנות האלו אושרו לפני כשנתיים בוועדת חוקה, חוק ומשפט.

גד סואן: ההגדרות הן די רחבות.

גד סואן: הדירקטוריון הוא זה שצריך להחליט אם האיש שעומד לפניו עומד בדרישות.

דניאל רימון: התקנות שלפנינו לא קובעות מה היא מומחיות חשבונאית ופיננסית, הן לא קובעות איך הדירקטוריון מחליט לגביהן, הן רק מסדירות את דרך הגילוי: האם אתה עומד בדרישות, האם התפטר דירקטור שהוא בעל מומחיות חשבונאית ופיננסית.

דניאל רימון: כל הדברים האלה צריכים להיות מוסדרים בתקנות האלו.

דניאל רימון: הדבר הנוסף שמוסדר כאן זה החלת מתכונת גילוי חדשה לגבי איך צריך לתאר את עסקי התאגיד.

דניאל רימון: נכון להיום לא נעשתה התאמה בתקנות הצעה פרטית ובתקנות עסקאות עם בעל שליטה.

דניאל רימון: מעבר להתאמה גם עשינו איזו שהיא הקלה שלא כפי שקבוע בתקנות הצעה פרטית ובתקנות עסקאות בעל שליטה.

דניאל רימון: כמו שנהוג במקומות אחרים, למשל בדיווח הרבעוני של התאגיד, אפשר להפנות לדיווח שקיים ולהביא עדכונים.

דניאל רימון: נושא רביעי שנמצא בתקנות שהוזכרו זה דיווח חברות החזקה, מבטחים, תאגידים בנקאיים ותאגידי רישום כפול.

דניאל רימון: התקנות שלנו קובעות הקלות לבנקים, למבטחים ולתאגידי רישום כפול.

דניאל רימון: הקלות זאת אולי מילה לא נכונה, כי ההנחה היא שעל בנקים ומבטחים יש רגולטור אחד שנמצא בתיאום איתנו.

דניאל רימון: לגבי תאגידי רישום כפול ההנחה הייתה שאותם תאגידים שמאפשרים להם לדווח הם תאגידים שחייבים לדווח על פי דרישות הדין הזר החל עליהם.

דניאל רימון: הנחנו שהדין הזר בבורסות הספציפיות שנקבעו בחוק הוא די והותר, הוא יביא את המידע הנדרש למשקיעים.

דניאל רימון: מה קורה?

דניאל רימון: כאשר מדובר בחברת החזקה שמחזיקה בתאגיד בנקאי או מבטח, למשל "כלל החזקות", יוצא שהיא נדרשת לתאר יותר.

דניאל רימון: צמצמנו ואמרנו שככל שהמידע בדוחות של חברת ההחזקה מגלה מידע שקשור לאיזה שהוא קבלן היא לא תצטרך לתת אותו.

דניאל רימון: דבר נוסף שקיים בסטים האלה של התקנות זה התאמה לכללי חשבונאות חדשים.

דניאל רימון: בעת האחרונה נכנסו כמה כללי חשבונאות חדשים – 19,21,22.

דניאל רימון: נעשה טיפול רציני ביחס שבין הפרדה בין התחייבויות לבין הון.

דניאל רימון: עשינו התאמה.

דניאל רימון: כיוון שתקנה 3 לתקנות עריכת דוחות כספיים אומרת שהדיווח צריך להיעשות על פי כללי החשבונאות, אז אנחנו עושים התאמה כדי שלא תהיה סתירה בין הדינים.

דניאל רימון: שני עניינים נוספים שמוסדרים בתקנות שלפנינו הם קביעת חובת עדכון ודיווח של תאגיד.

דניאל רימון: אם תאגיד דיווח על איזו שהיא התרחשות שצפויה להיות בעתיד, אז הוא נדרש לדווח במועד שהוא קבע.

דניאל רימון: אם לא נקבע מועד ספציפי שצריך לקרות משהו, אז לפחות אחת לרבעון אתה צריך לספר לציבור מה קורה עם אותה התרחשות שעליה דיברת.

דניאל רימון: אנחנו גוזרים את תקנות עסקאות עם בעל שליטה ומעתיקים אותן לתקנות דוחות תקופתיים מידיים , כדי לעשות התאמה לתקנות החברות.

דניאל רימון: התיקונים האלה לא מתגלמים בסט התקנות הנוכחי.

דניאל רימון: אנחנו עושים התאמה, כדי שהם יחולו על מקרים שכרגע לא מדווחים.

יעקב ליצמן: האם יש מישהו שמסתייג מהדברים?

גד סואן: היו לנו כל מיני הסתייגויות, אבל במשך השבועות האחרונים היו דיונים.

גד סואן: אני אגיד לשבחה של הרשות שהם הלכו לקראתנו בכל מיני דברים שהעלינו בפניהם.

גד סואן: היום, לאחר התיקון האחרון שהם הכניסו הבוקר, אין לנו שום הסתייגויות ואנחנו תומכים.

דניאל רימון: בתקנה 6(9)(ד) לתקנות ניירות ערך (דוחות תקופתיים ומידיים), (תיקון מס' 2), התשס"ו-2006, אני מבקשת למחוק מהמילה "תפורט" עד למילה "לדין".

דניאל רימון: אחרי תקנה 10 לתיקון אנחנו מבקשים להוסיף תקנה 11: תיקון תקנה 34.

דניאל רימון: בתקנה 15 (9) אני מבקשת למחוק מהמילה "תפורט" עד למילה "לדין".

דניאל רימון: אני מבקשת לבטל את סעיף התחילה.

דניאל רימון: לגבי עריכת דוחות כספיים שנתיים אני מבקשת לבטל בסעיף התחילה את תקנת משנה (א), כלומר שכלל התקנות יהיו באופן מיידי, ולגבי חלק מהתקנות, כלומר 3-8, יישאר לפי הקבוע בסעיף התחילה.

דניאל רימון: בתקנות עסקה בין חברה לבין בעל שליטה בה אני מבקשת שבמקום המילים "תחילתן של תקנות אלה" לכתוב את המילים "תחילתה של תקנה 3", ובסוף למחוק את המילים "לפי המאוחר".

דניאל רימון: לגבי תקנות פרטי תשקיף אני אבקש לבטל את סעיף התחילה.

דניאל רימון: לגבי תקנות ניירות ערך (דוחות תקופתיים ומידיים) (תיקון מס' 3), מוצע להוסיף את תקנה 37א1 לתקנות הדוחות כך שתיקבע בה חובת עדכון כאמור, וכן לתקן את תקנה 10(ב) ותקנה 48(ג) לתקנות הדוחות כך שתוטל חובה על התאגיד לעדכן בדוח הדירקטוריון שבדוח התקופתי ובדוחות הרבעוניים, בהתאמה, לגבי כל אירוע או עניין אפשריים שחל עליהם האמור בתקנה 37א1 כאמור.

דניאל רימון: בפסקה 5 כתוב "לעסקה או להתקשרות", צריך להיות "באישור עסקה או בהתקשרות".

יעקב ליצמן: מי בעד תקנות ניירות ערך (דוחות תקופתיים ומידיים) (תיקון מס' 2), התשס"ו-2006, ירים את ידו?

יעקב ליצמן: ה צ ב ע ה בעד - 1 נגד - אין אושר מי בעד תקנות ניירות ערך (עריכת דוחות כספיים שנתיים) (תיקון מס' 2), התשס"ו-2006, ירים את ידו?

יעקב ליצמן: ה צ ב ע ה בעד -1 נגד - 0 אושר מי בעד תקנות ניירות ערך (פרטי התשקיף, מבנהו וצורתו) (תיקון מס' 3), התשס"ו-2006, ירים את ידו?

יעקב ליצמן: ה צ ב ע ה בעד - 1 נגד - 0 אושר מי בעד תקנות ניירות ערך (הצעת רכש) (תיקון), התשס"ו-2006, ירים את ידו?

יעקב ליצמן: ה צ ב ע ה בעד - 1 נגד – 0 אושר מי בעד תקנות ניירות ערך (עסקה בין חברה לבעל שליטה בה) (תיקון מס' 2), התשס"ו-2006, ירים את ידו?

יעקב ליצמן: ה צ ב ע ה בעד - 1 נגד – 0 אושר

יעקב ליצמן: מי בעד תקנות ניירות ערך (דוחות תקופתיים ומידיים) (תיקון מס' 2), התשס"ו-2006, ירים את ידו?

יעקב ליצמן: ה צ ב ע ה בעד - 1 נגד - אין אושר מי בעד תקנות ניירות ערך (עריכת דוחות כספיים שנתיים) (תיקון מס' 2), התשס"ו-2006, ירים את ידו?

יעקב ליצמן: ה צ ב ע ה בעד -1 נגד - 0 אושר מי בעד תקנות ניירות ערך (פרטי התשקיף, מבנהו וצורתו) (תיקון מס' 3), התשס"ו-2006, ירים את ידו?

יעקב ליצמן: ה צ ב ע ה בעד - 1 נגד - 0 אושר מי בעד תקנות ניירות ערך (הצעת רכש) (תיקון), התשס"ו-2006, ירים את ידו?

יעקב ליצמן: ה צ ב ע ה בעד - 1 נגד – 0 אושר מי בעד תקנות ניירות ערך (עסקה בין חברה לבעל שליטה בה) (תיקון מס' 2), התשס"ו-2006, ירים את ידו?

יעקב ליצמן: ה צ ב ע ה בעד - 1 נגד – 0 אושר ה צ ב ע ה בעד – 1 נגד – 0 אושר מי בעד תקנות ניירות ערך (דוחות תקופתיים ומידיים) (תיקון מס' 3), התשס"ה-2005, ירים את ידו?

יעקב ליצמן: ה צ ב ע ה בעד - 1 נגד - 0 אושר